Mesógeio

Mesógeio (, myös Mesógeios, Μεσόγειος; myös transl. Mesógio(s)) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Mesógeio muodostaa oman kyläyhdyskuntansa (Τοπική Κοινότητα Μεσογείου, Topikí Koinótita Mesogeíou). Kylän väkiluku on 109 (vuonna 2011).

Mesógeion kylä sijaitsee Sámoksen keskellä Karvoúnis-vuoren lounaisrinteessä noin 19 kilometriä länsiluoteeseen Pythagóreiosta ja noin 32 kilometriä länsilounaaseen Sámoksen kaupungista. Se on rakennettu noin 570 metrin korkeuteen merenpinnasta laskettuna, mikä tekee siitä yhden saaren korkeimmalla sijaitsevista kylistä. Kylän vanha nimi on Káto Arvanítes (Κάτω Αρβανίτες). Se liittyy historiassa läheiseen Pándroson kylään (myös Áno Arvanítes, Άνω Αρβανίτες). Nimien perusteella kylien alkuperäisiä asukkaita on joskus arveltu arvaniiteiksi, mutta tälle teorialle ei ole muuta tukea.

Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön.

Lähteet 

Anatolikí Sámos
Pohjois-Egean saarten kylät